fi fi fi sv fi fi fi fi sv fi fi fi fi fr fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Opiskeluhuoltopalvelut tulisi koota yhdeksi kokonaisuudeksi hyvinvointialueilla - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Lapset, nuoret ja perheet, Sote-uudistus
Sosiaali- ja terveyspalvelujen uudistus koskee myös opiskeluhuoltopalveluja. Vuoden 2023 alusta alkaen uudet hyvinvointialueet järjestävät kaikki koulujen ja oppilaitosten terveydenhoitaja-, kuraattori-, psykologi- ja lääkäripalvelut.
Muutos on suurin niillä hyvinvointialueilla, joissa koulujen ja oppilaitosten kuraattori- ja psykologipalvelut on järjestetty kuntien sivistystoimessa. Myös ikiaikaisesti sote-puolella järjestetyille opiskeluhuoltopalveluille eli koulu- ja opiskeluterveydenhuollolle muutos edellyttää toiminnan ja yhteistyökäytäntöjen tarkistamista. Pelikenttä muuttuu kaikkialla, mutta pelaajat ja säännöt ovat lopulta samat.
Muutoksen hetki on aina mahdollisuus kurottaa kohti parempaa. Opiskeluhuoltopalvelujen järjestäytyessä uudelleen, on aika luopua toimimattomista käytänteistä. On suunnattava tavoitteellisesti ja rohkeasti kohti oppilaiden ja opiskelijoiden sekä koulujen ja oppilaitosten tarpeita.
Ensiksi – Tarjotaan opiskeluhuoltopalvelut toiminnallisena kokonaisuutena
Lasten ja nuorten kannalta tärkeintä olisi muodostaa opiskeluhuoltopalveluista yksi toiminnallinen kokonaisuus nykyisten useiden eri ”palveluluukkujen” ja jonojen sijaan. Oppilaat ja opiskelijat arvostavat ”yhden luukun” palvelua, jossa ei tarvitse tietää, mikä asia kuuluu kenellekin ammattilaiselle, ja jossa ei tule siirretyksi jonosta toiseen.
Heti ensimmäisessä kohtaamisessa oppilaan tai opiskelijan kanssa tulisi yhdessä pohtia, keitä muita opiskeluhuoltopalvelujen ammattilaisista kutsutaan mukaan yhteiseen työhön. Opiskeluhuoltopalvelujen yhteisvastaanotoilla tai konsultaatioissa on helppo pohtia, kuka ammattilaisista voi parhaiten auttaa nuorta ja miten muut palvelut ovat tukena. Nuorten on vaikea käsittää nykykäytäntöä, jossa he joutuvat kertomaan tarinansa aina uudestaan alusta asti eri ammattilaisille.
Tietosuoja on usein nähty yhteistyön esteenä, eikä lainsäädäntö tältä osin ole muuttumassa. Nuorelta tai huoltajalta voidaan kuitenkin aina kysyä suostumus opiskeluhuoltopalvelujen tarpeen mukaiseen yhteistyöhön. Kynnys tähän on ollut yllättävän korkea. Sen madaltamiseksi on pohdittu tarvetta laatia kansallinen lomakepohja, jolla voitaisiin kysyä suostumusta opiskeluhuoltopalvelujen yhteistyöhön.
Opiskeluhuoltopalvelujen tarjoaminen toiminnallisena kokonaisuutena tarkoittaisi ammattilaisille tiimityön vahvistumista ja entistä tarkempaa sopimista keskinäisestä työnjaosta. Työnjaon selkeytys ja päällekkäisen työn poistuminen tukevat niukkojen resurssien järkevää käyttöä.
Opiskeluhuoltopalvelujen tarve on kasvanut korona-aikana; muun muassa nuorten ahdistus- ja masennusoireilun tiedetään Kouluterveyskyselyn perusteella lisääntyneen. Tuen tarpeeseen vastaamiseksi on suuri joukko opiskeluhuoltopalvelujen ammattilaisia koulutettu masennusoireilun hoitoon suunnatun interpersoonallisen ohjannan (IPC) ja ahdistuneisuushäiriön hoitoon suunnatun CoolKids-menetelmän osaajiksi. Opiskeluhuoltopalvelujen tiimityöskentely varmistaisi sopivan menetelmän ja asiakkaan kohtaamisen.
Toiseksi – Tuetaan palvelujen integraatiota rakenteellisilla ratkaisuilla
Opiskeluhuoltopalvelujen toiminnallinen kokonaisuus ei rakennu pelkästä tahdosta, vaan työlle tarvitaan myös selkeät rakenteet. Viisaasti rakennettu organisaatio tukee toiminallisen kokonaisuuden muodostumista, esimerkiksi kokoamalla opiskeluhuoltopalvelut yhdeksi hallinnolliseksi yksiköksi.
Yksi monialainen hallinnollinen yksikkö tarjoaa nykyistä paremman mahdollisuuden työntekijöiden vertaistukeen ja toiminnan kehittämiseen. Lisäksi työntekijöiden erityisosaamista on mahdollista hyödyntää aiempaa laajemmin. Opiskeluhuoltopalvelujen kokonaisresurssien tarkoituksenmukainen jakautuminen tukee myös työntekijöiden hyvinvointia.
Kolmanneksi – Varmistetaan kuntien ja hyvinvointialueiden välinen vahva yhteistyö
Jotta opiskeluhuollon toiminnallinen kokonaisuus voidaan varmistaa, tarvitaan hyvinvointialueen ja kunnissa sijaitsevien koulujen ja oppilaitosten välille tiivistä yhteistyötä. Tämän takaamiseksi on opiskeluhuoltolakiin esitetty velvoite ja rakenteet yhteistyölle. Jatkossa opiskeluhuollon alueellinen yhteistyöryhmä laatisi alueellisen opiskeluhuoltosuunnitelman, johon kirjataan sovittu opiskeluhuoltopalvelujen järjestäminen. Lasten ja nuorten alueellisen hyvinvointisuunnitelman kautta opiskeluhuollon suunnitelmat tulisivat sidotuiksi kunnan sekä hyvinvointialueiden strategioihin ja taloussuunnitelmiin.
THL selvittää lähtötilannetta OPA 2022 -kyselyllä
Terveyden ja hyvinvoinnin laitos ohjaa ja kehittää opiskeluhuoltopalveluja ja myös Sote-uudistuksen vaikutuksia niihin seurataan tiiviisti.
Tänään käynnistyvässä opiskeluhuoltopalvelujen OPA-tiedonkeruussa kaikki perusopetuksen ja toisen asteen terveydenhoitajat, kuraattorit, psykologit ja lääkärit voivat antaa äänensä kuulua. THL julkaisee tulokset ensi syksynä, ja niiden avulla hyvinvointialueet voivat asettaa omat tavoitteensa opiskeluhuoltopalvelujen kokonaisuuden kehittämiseksi.
Opiskeluhuollon supermarket voi olla kohta täällä! (soteuudistus.fi)
Sote-keskuskehittämisen painopiste on ehkäisevässä työssä – muista siis neuvolat sekä koulu- ja opiskeluterveydenhuolto (soteuudistus.fi)
Opiskeluhuoltopalvelujen ammattilaisilla on hyvin vaihtelevat mahdollisuudet tukea peruskoululaisia (uutinen, thl.fi)
Voimavarana yhteistyö : Opiskeluhuoltopalvelujen seuranta OPA 2020 perusopetus (Julkari)
Marke Hietanen-Peltola ylilääkäri Tiedolla johtaminen ja vertaiskehittäminen, THL
Johanna Jahnukainen kehittämispäällikkö Tiedolla johtaminen ja vertaiskehittäminen, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.